Държавен вестник, бр. 17, 2005 г., стр. 14

С Т Р .  14
Д Ъ Р Ж А В Е Н   В Е С Т Н И К
Б Р О Й  17
3. На приемащата държава се възлага специ-
алното задължение да предприема всички не-
обходими мерки за защита на консулските по-
мещения от всякакъв вид нападения или нана-
сяне на щети и за предотвратяване нарушаване-
то на спокойствието на консулството или на-
кърняване на неговото достойнство.
4. Консулските помещения, тяхната мебели-
ровка и имуществото на консулството, както и
превозните средства не могат да бъдат обект на
каквато и да е форма на реквизиция за целите
на гражданската отбрана или за каквито и да
било цели.
5. Разпоредбите на т. 1, 2 и 3 на този член се
прилагат също така и по отношение на жили-
щата на консулските длъжностни лица.
Член 14
Неприкосновеност на консулския архив
и документи
Консулският архив и документи са непри-
косновени по всяко време и независимо от мяс-
тото, където се намират.
Член 15
Освобождаване на консулските помещения
от данъци и такси
1. Консулските помещения, чийто собстве-
ник или наемател е изпращащата държава или
всяко лице, действащо от нейно име, се осво-
бождават от всякакви държавни или общин-
ски данъци и такси с изключение на тези, съ-
бирани като възнаграждение за оказани конк-
ретни услуги.
2. Освобождаването от данъци и такси, пред-
видено в т. 1 на този член, не се отнася за тези
данъци и такси, с които съгласно законодател-
ството на приемащата държава се облагат лица,
сключили договор с изпращащата държава или
с лице, действащо от нейно име.
Член 16
Свобода на движение
Доколкото това не противоречи на законо-
дателството относно зоните, достъпът до кои-
то е забранен или се регулира по съображения
за национална сигурност, приемащата държава
осигурява на всички членове на консулството и
членовете на техните семейства свобода на дви-
жение на нейна територия.
Член 17
Свобода на съобщенията
1. Приемащата държава разрешава и за-
криля свободата на съобщенията на консулст-
вото при изпълнение на неговите функции. При
влизане във връзка с правителството, с дипло-
матическите представителства и другите кон-
сулства на изпращащата държава, където и да
се намират те, консулството може да ползва
всички подходящи средства за съобщения,
включително дипломатически и консулски
куриери, дипломатическа или консулска поща
и кодирани или шифровани съобщения. Обаче
консулството може да инсталира и ползва ра-
диопредавател само със съгласието на прие-
мащата държава.
2. Официалната кореспонденция на консул-
ството е неприкосновена. Изразът “официална
кореспонденция” означава цялата кореспонден-
ция, отнасяща се до консулството и неговите
функции.
3. Консулската поща трябва да носи видими
външни знаци, посочващи нейния характер, и
може да съдържа само официална кореспонден-
ция, както и документи или предмети, предназ-
начени изключително за официално ползване.
4. Консулската поща не може да бъде нито
отваряна, нито задържана. В случай че компе-
тентните органи на приемащата държава имат
сериозни основания да предполагат, че пощата
съдържа нещо друго освен кореспонденцията,
документите или предметите, посочени в т. 3
на този член, те могат да поискат пощата да
бъде отворена в тяхно присъствие от упълно-
мощен представител на изпращащата държава.
Ако органите на изпращащата държава отка-
жат да изпълнят това искане, пощата се връща
на мястото на изпращането.
5. Консулският куриер трябва да бъде снаб-
ден с официален документ, в който се посоч-
ват неговият статут и броят на пакетите, със-
тавляващи консулската поща. С изключение
на случаите, когато е взето съгласието на при-
емащата държава, той не може да бъде нито
гражданин на приемащата държава, нито, ако
той не е гражданин на изпращащата държава,
да бъде лице, което постоянно живее в прие-
мащата държава. При изпълнение на своите
функции консулският куриер се намира под
закрилата на приемащата държава. Той се
ползва от лична неприкосновеност и не може
да бъде арестуван или задържан под каквато
и да е друга форма.
6. Изпращащата държава, нейното диплома-
тическо представителство и нейните консулст-
ва могат да назначават консулски куриери ad
hoc. В такива случаи също се прилагат разпо-
редбите на т. 5 на този член при резервата, че
посочените в нея имунитети се прекратяват от
момента, когато такъв куриер предаде по пред-
назначение поверената му консулска поща.
7. Консулската поща може да бъде поверена
на командира на въздухоплавателно средство
или на капитана на кораб, който трябва да прис-
тигне в разрешен входен пункт. Този командир
или капитан трябва да носи официален доку-
мент, посочващ броя на пакетите, съставлява-
щи консулската поща, но той не се смята за
консулски куриер. Консулството може да из-
прати един от своите членове да вземе или пре-
даде консулската поща непосредствено и без-
препятствено лично на командира на въздухо-
плавателното средство или на капитана на ко-
раба. Начинът на приемане или предаване на
консулската поща се съгласува с компетентни-
те органи на приемащата държава.